jkorsvik/nowiki_second_scrape_merged huggingface dataset:
Stein Skøyeneie

Stein Skøyeneie (1961) er en norsk organist og komponist.
Skøyeneie avla etter studier ved Norges musikkhøgskole eksamen i kirkemusikk og musikkpedagogikk i 1984-85.
Siden 1979 har Skøyeneie undervist i musikkskolen, den videregående skole og grunnskolen i Oslo, med hovedvirke i barneskolen. Han har også virket som timelærer og øvingslærer ved Østlandets musikkonservatorium.Stein Skøyeneie arbeider også som organist og kantor i Oslo. Han har innehatt ulike verv innen bl.a. Oslo kantor- og organistforening, Musica Sacra, Oslo kirkesangforbund, Norsk lærerlag og Oslo kommune.
Skøyeneies komposisjonsarbeider omfatter i hovedsak kirkemusikk og musikkpedagogisk materiell. Hans tidligste verker bærer preg av fritonalitet og kvartharmonikk. Seinere komposisjoner er i langt større grad preget av et romantisk tonespråk, ofte inspirert av engelsk romantisk kirkemusikk og norsk folketonekunst.Sammen med journalist, forfatter og salmedikter Emil Skartveit vant Skøyeneie i 2006 den nynorske feiringssalmekonkurransen arrangert av Nynorsk kultursentrum i Ørsta med dåpssalmen Guds barn, nett no. Denne og flere av de øvrige salmene Skøyeneie skrev sammen med Skartveit, er nå samlet i den illustrerte salmeboken Som barn av jord som ble utgitt på Eide forlag i forbindelse med gjenåpningen av Sagene kirke 10. oktober 2010.


== Referanser ==


== Eksterne lenker ==
Verkliste Arkivert 4. november 2016 hos Wayback Machine. fra NB noter
Lill Harriet Sandaune

Lill Harriet Sandaune (født 27. oktober 1973) er en norsk politiker (FrP) og lærer.
Hun var medlem av Malvik kommunestyre og formannskap fra 2007 til 2019 og Sør-Trøndelag fylkesting fra 2011 til sammenslåingen av Trøndelagsfylkene i 2018. Hun har siden vært medlem av Trøndelag fylkesting og fylkesutvalg. Hun er leder for Fremskrittspartiets fylkestingsgruppe.Hun har vært Fremskrittspartiets 1. vararepresentant til Stortinget fra Sør-Trøndelag siden 2013. Hun møtte fast for statsråd Per Sandberg fra 2015 og frem til stortingsvalget i 2017. Sandaune satt i Stortingets kirke-, utdannings- og forskningskomité.Hun vokste opp i Hommelvik i Malvik kommune og har siden bosatt seg i Selbu. Hun arbeidet som lærer ved Skjetlein videregående skole før hun ble politiker på heltid.


== Referanser ==


== Eksterne lenker ==
(no) Lill Harriet Sandaune hos Stortinget 
(no) Lill Harriet Sandaune hos Norsk senter for forskningsdata
Synthapsia

Synthapsia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor (14-28 millimeter), gul og svart trebukk med lange antenner. Oversiden er kledt med korte, oppstående hår. Arten er forholdsvis kraftig sammenlignet med de fleste andre Agapanthiini. Antennene er noe lengre enn kroppen, det innerste leddet svart, alle de andre er tofargede: den innerste halvdelen grågul, den ytterste svart, slik at antennene får gule og svarte ringer. Kroppen er i stor grad grågul, på hode og pronotum er det to blanke, svarte lengdestriper. Dekkvingene er nesten fullstendig grågule, nokså kraftig punkterte.


== Levevis ==
Larvene lever i stammene på storvokste urter i kongslysslekten (Verbascum). Utviklingen tar ett år. De voksne billene finnes ofte på blomster.


== Utbredelse ==
Arten er utbredt i Mellom- og Sør-Europa og i Midtøsten.


== Systematisk inndeling ==
Slekten blir ofte plassert som en underslekt av Agapanthia.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Agapanthiini Mulsant, 1839
Slekten Synthapsia Pesarini & Sabbadini, 2004
Synthapsia kirbyi (Gyllenhal, 1817)


== Kilder ==
Nettside om arten
Katalog med utbredelsesdata Arkivert 24. april 2016 hos Wayback Machine.
Liste over slektene


== Eksterne lenker ==
Agapanthia (Synthapsia) – detaljert informasjon på Wikispecies 
Bildegalleri Arkivert 4. november 2016 hos Wayback Machine.
Urban kunst

Urban kunst  (def. «by», «bymessig») eller på engelsk urban art, er kombinert gatekunst og graffiti som finner sted i byområder og offentlige steder. Den har etterhvert også flyttet ut til «forlatte» plasser hvor det ikke er forventet å finne denne type kunst. Fraflytta og forlatte, gamle hus og bygninger som har stått tom blir ofte brukt som lerret.Det hele begynte som ulovlig spray-maleri av ord og bilder på broer, bygninger og andre strukturer for å gjøre offentlige uttalelser og kunstneriske uttrykk. Det ble ofte sett på som hærverk, men har etterhvert utviklet seg til å bli en anerkjent kunstform verden over, med kjente urbane kunstnere som reiser fra by til by for å pryde vegger med kunsten sin. De urbane kunstnerne er ofte inspirert av urban arkitektur og den urbane livsstilen.


== Kjente norske urbane kunstnere ==
Anders Gjennestad
Dolk
DOT DOT DOT
Pøbel


== Se også ==
Graffiti
Gatekunst


== Referanser ==
Nøklevatnet

Nøklevatnet kan vise til:

Nøklevatnet (Nord-Odal) – en innsjø i Nord-Odal, Åsnes og Grue kommuner i Hedmark
Nøklevatnet (Grue og Torsby) – en innsjø i Grue kommune i Hedmark og Torsby kommune i Värmland
Trichodiadelia

Trichodiadelia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==


== Levevis ==
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.


== Utbredelse ==
Slekten er utbredt på Madagaskar.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Apodasyini Lacordaire, 1872, Desmiphorini  eller Acanthocinini
Slekten Trichodiadelia Breuning, 1940
Trichodiadelia compacta Breuning, 1940


== Kilder ==
Katalog med utbredelsesdata Arkivert 2. desember 2016 hos Wayback Machine.
Referanseside for arten
Cermabycidae.org - Apodasyini


== Eksterne lenker ==
Bildegalleri Arkivert 4. november 2016 hos Wayback Machine.
(en) Trichodiadelia i Encyclopedia of Life 
(en) Trichodiadelia i Global Biodiversity Information Facility 
Trichodiadelia – detaljert informasjon på Wikispecies
Malvin Skulbru

Malvin Skulbru (født 26. september 1942 i Vestvågøy) er en norsk multikunstner bosatt i Tromsø.
Skulbru brøt gjennom som visesanger i 1977, tidligere hadde han blant annet vært sjømann og dansebandmusiker.
I 1992 var han med å starte vise- og folkemusikkgruppa Boknakaran. I tillegg til musikkarrieren har han blant annet gitt ut to romaner og en rekke samlinger av
dikt og sangtekster. Han har også hatt flere utstillinger med bildekunst.


== Bibliografi ==
Viser fra en utkant – 1978
Der kom ei vise rækandes – (viser og sanger) 1982
Grå tanker og grønne spirer – (dikt) 1984
På turné : viser og dikt – 1985
Knappespillet – (dikt og noveller) 1987
Fri sikt : en biografitti – (dikt) 1988
Første sesong – (roman) 1990
Dele med deg – (viser og dikt) 1991
I kamelens øye – (dikt) 2000
Malvin si bok – 2002
Ene – (roman) 2008
Tristesse – (dikt) 2009
Snart er egget fullt, Kjærleik og djevelskap – (dikt) 2009
Glir forbi – (roman) 2017
Den stille danseren ved Muren – (poesiroman) 2018
I møte med dagene som var – (poetisk tekst) 2020


== Priser og utmerkelser ==
Torsken kommunes kulturpris i 1983
Blixprisen i 2002


== Eksterne lenker ==
Allkunne
Hjemmeside
Forfatterkatalogen
Sceneweb
Reidar Gundersen

Reidar Gundersen er en norsk tidligere styrkeløfter, som konkurrerte for Kristiansand Atletklubb.


== Resultater og meritter i styrkeløft ==
* Norgesrekord, junior


== Referanser ==
Curzio Malaparte

Curzio Malaparte (født 1898, død 1957) var en italiensk krigsjournalist og forfatter som skrev om samtiden.Egentlig het han Kurt Erich Suckert, oppvokst i Prato i Toscana. Han ble fascist og gikk i 1922 Marsjen mot Roma. Så skiftet han navn i 1925. Fra 1928 til 1931 var han redaktør i La Stampa, samt skrev fascistiske og pro-Stalinistiske bøker. Så ble han ekskludert i 1933 og forvist til de Lipariske øyer ved Sicilia. Fra 1935  bor han på Capri og blir kjæreste med Virginia Agnelli (1899–1945), den styrtrike og adelige svigerdattera til Fiat-grunnlegger Giovanni Agnelli (sen).Under den andre verdenskrig ble Virginia ifølge Arneberg fengslet, og Malaparte forlot fascismen. Etter krigen skrev han om sine krigsopplevelser på Østfronten og på 1950-tallet om nykommunismen i Kina under Mao. Han nektet for at han var kommunist, men testamenterte sin Villa Malaparte til kineserne.
Anne Arneberg vant Kritikerprisen 2015 for oversettelsen av Malaparte's "Kaputt" fra 1944, som ifølge Morgenbladet handlet om kollektiv bruk av vold, basert på reiser han gjorde til Etiopia, Ukraina og Finland for Corriere della Sera.

		
		


== Utgivelser ==
Malaparte, Curzio (1944). Kaputt. Oslo: Aschehoug.  [Oversatt 1948 av J. O. Dedekam; ny oversettelse i 2015 ved Anne Arneberg]
La Pelle, 1949. Om de alliertes beleiring av Napoli i 1943.
Io in Russia e in Cina, 1958. Om turen til Sovjet og Kina.


== Referanser ==


== Eksterne lenker ==
(en) Curzio Malaparte – kategori av bilder, video eller lyd på Commons 
(en) Curzio Malaparte på Internet Movie Database 
(sv) Curzio Malaparte i Svensk Filmdatabas 
(fr) Curzio Malaparte på Allociné 
(en) Curzio Malaparte på AllMovie 
(en) Curzio Malaparte hos The Movie Database
Society for Science and the Public

Society for Science & The Public (SSP), tidligere kjent som Science Service, en 501(c)3 non-profit organisasjon dedikert til å fremme vitenskap, gjennom sin science education - programmer og - publikasjoner, inkludert bi-ukentlige Science News magazine og fritt tilgjengelig online Sience Newsfor Studen ts
Organisasjonen har hovedkvarter i Washington, D.C.. Dets visjon  er å fremme forståelse og anerkjennelse av vitenskap og den viktige rollen den spiller i menneskelig utvikling. Å informere, utdanne og inspirere. For å nå dette målet, utgir den Sience News for Students og er sponsor for arrangmenter, inkludert Intel International Science og Engineering Fair, Intel Science Talent Search, og Broadcom Masters (Matematikk, Anvendt Vitenskap, Teknologi og Ingeniørfag for «Stigende Stjerner» konkurransen.


== Historie ==
SSP ble grunnlagt i 1921 av journalisten Edward W. Scripps og zoologen William Emerson Ritter. Opprinnelig kalt Science Service (og tidligere, American Society for the Dissemination of Sience), målet var å informere offentligheten om de nyeste vitenskapelige resultater og prestasjoner.
Scripps og Ritter oppnådde sine mål ved å distribuere den nyeste vitenskapelige forskningen til allmennheten gjennom en nyhetstjeneste for journalister. I 1922, på grunn av interesse fra ikke-journalister, begynte Vitenskap Service å distribuere Science News-Letter, som ble et magasin i 1926. Det vokste raskt til en førsteklasses kilde for vitenskapsnyheter for biblioteker, skoler og enkeltpersoner. I 1942 lanserte Science Service  den første av sine prestisjetunge utdanning konkurranser, Westinghouse Science Talent Search.
I 2008, Sience Service ble Society for Sience & the Public (SSP) for å bedre gjenspeile organisasjonens oppgave.
Mellom verdenskrigene sponset  Sience  Service Sience Clubs of America, grunnlagt av Watson Davis, en nasjonal organisasjon for å popularisere vitenskap blant amatørforskere. High school science klubbene ble oppfordret til å delta.Fra 1940 gjennom 1989, Vitenskap Service sponset Tahings of Science Club. Abonnenter fikk en månedlig eske som inneholdt en eller annen form for materialer eller gjenstander sammen med en brosjyre som beskriver eksperimenter som kan gjøres med innholdet. Noen ganger inneholder settene deler som kan settes sammen til et vitenskapelig instrument.


== Referanser ==
Curtiss NC

Curtiss NC (Curtiss Navy Curtiss, med kallenavnet «Nancy båt» (eller bare «Nancy») var en flybåt konstruert av et team hvor den norskættede  Jerome Clarke Hunsaker deltok,  og bygget av Curtiss Fly og Motor Company og brukt av United States Navy fra 1918 gjennom tidlig på 1920-tallet. Ti av disse flyene ble bygget, det mest berømte av disse er NC-4, var et av de første til å foreta en transatlantisk flyvning. Dette NC-4 er bevart ved National Naval Aviation Museum, NAS - Pensacola, Florida.


== Spesifikasjoner ==


== Referanser ==


== Eksterne lenker ==
Curtiss NC (Nancy Boat)
Lene Cecilia Sparrok

Lene Cecilia Sparrok (født 6. oktober 1997) er en sørsamisk skuespiller fra Norge. Hun spiller hovedrollen som Elle-Marja i den svensk-samiske filmen Sameblod (2016) av Amanda Kernell.
Hun er fra Namsskogan, og vokste delvis opp på Snåsa som elev på internatskolen Åarjel-saemiej skuvle.. Hun arbeider pr 2017 som læring i familiens reindrift.Hun blir rost for sin innsats i filmen: «Det er Sparroks rolige, søkende debutskuespill som fortjener betydelig kreditt for filmens utsøkte nyanserte klang», «En sikker, intelligent, ung talent som kan bli en stjerne».


== Priser ==
Beste kvinnelige skuespiller (og 5 000 amerikanske dollar) på Tokyo internasjonale filmfestival 2016
juryens ærespris under «Sao Paulo International Film Festival» i Brasil
Guldbagga for Beste kvinnelige hovedrolle 2018


== Referanser ==


== Eksterne lenker ==
(en) Lene Cecilia Sparrok på Internet Movie Database 
(sv) Lene Cecilia Sparrok i Svensk Filmdatabas 
(da) Lene Cecilia Sparrok på Filmdatabasen
Ulrich Neumann

Ulrich Frederik Edler Neumann (født 23. september 1765 på Hassel Verk, død 20. februar 1834 på Strømsø) var en norsk skipskaptein, skipsreder og losoldermann i Drammen.
Han var sønn av jernverkseier Jakob Hansen Neumann, som eide Hassel Jernværk. Han dro til sjøs like etter konfirmasjonen, og fra 1802 til 1824 førte han skipet «Elisabeth Cathrine» (tidligere «De ni Sødskende»), som han kjøpte sammen med fetteren Hans Malling. I 1824 ble han utnevnt til den viktige stillingen som losoldermann, som han hadde til sin død. Han var en sentral skikkelse i Drammens sjøfartsnæring tidlig på 1800-tallet. Han ble omtalt som en elskverdig mann, og bodde i Neumann-gården, nr. 164, på Strømsø.
Han ble gift i 1797 på Strømsø med Anne Cathrine Frisenberg (f. 1770 i København), datter av silkevever og kjemiker i København Andreas Frisenberg og Anne Cathrine Cold.Ulrich Neumann er tipp-tipp-oldefar til Iver B. Neumann.


== Referanser ==
Bikram Rana

Bikram Bahadur Rana (født 28. september 1980) er en nepalesisksk handicapidrettsutøver, som konkurrerer i friidrett. Han er klassifisert i klassen T11, som er en klasse for blinde utøvere. 
Han ble kåret til «Årets paraidrettsutøver i Nepal» i 2013.


== Bakgrunn ==
Rana ble blind i 2003, da han jobbet i det nepalske militæret. Hans fotpatrulje utløste to veibomber, som gjorde at han mistet synet. Han begynte med parafriidrett i 2008.


== Idrettskarriere ==
2012Han deltok ved Paralympiske sommerleker 2012 i London, der han var flaggbærer ved åpningsseremonien. Han deltok på 100 og 200 meter i klassen T11, men ble slått ut i første runde, med tidene 12,81 og 26,96. Begge disse tidene var sørasiatiske rekorder i denne klassen.
2014Ved Asian Para Games 2014 deltok han på 100 meter, men ble også her slått ut i innledningsheatet.  

2016Ved Paralympiske sommerleker 2016 i Rio de Janeiro var han igjen flaggbærer ved åpningsseremonien. Han deltok på 100 meter i klassen T11, men løp på 13,02 og kom sist i sitt heat. Han hadde Chhabilal Chaudhary som ledsager.


== Referanser ==


== Eksterne lenker ==
(en) Profil og resultater hos IPC
(en) Rio 2016 - Bikram Rana (arkivert)
(en) London 2012 - Bikram Bahadur Rana (arkivert)
Tore Kleiven

Tore Kleiven (født 1962 i Kristiansand, Vest-Agder) er en norsk tidligere styrkeløfter, som konkurrerte for Kristiansand Atletklubb.


== Utvalgte resultater og meritter i styrkeløft ==


== Referanser ==
Zazpiak Bat

Zazpiak Bat (norsk: De syv er én) er det heraldiske navnet på Baskerlands våpenskjold. Våpenskjoldet består av skjoldene til de syv provinsene som utgjør det historiske Baskerland: Araba, Bizkaia, Gipuzkoa, Nafarroa, Nafarroa Beherea, Lapurdi og Zuberoa, og symboliserer disses nasjonale enhet, til tross for at de er delt mellom spansk og fransk herredømme. 
Våpenskjoldet ble designet av historiker Jean de Jaurgain i 1897 i anledning Congrès et Fêtes de la Tradition basque som ble feiret i Saint-Jean-de-Luz.
Chesley Sullenberger

Chesley Burnett «Sully» Sullenberger III (født 23. januar 1951 i Denison i Texas) er en amerikansk pilot  som foretok en nødlanding av US Airways Flight 1549 på Hudson River utenfor Manhattan i New York City den 15. januar 2009.


== Referanser ==


== Eksterne lenker ==
(en) Offisielt nettsted 
(en) Chesley Sullenberger – kategori av bilder, video eller lyd på Commons 
(en) Chesley Sullenberger på Internet Movie Database 
(en) Chesley Sullenberger hos The Movie Database 
(en) Chesley Sullenberger på Twitter 
(en) Chesley Sullenberger på Facebook 
(en) Chesley Sullenberger på Instagram 
(en) Chesley Sullenberger på LinkedIn 
(en) Chesley Sullenberger på YouTube 
(en) Mer om Sullenberger
Øyvind Klemsdal

Øyvind Klemsdal (født 1958 i Mandal, Vest-Agder) er en norsk tidligere styrkeløfter, som konkurrerte for Mandal SK og Kristiansand Atletklubb. Han har vunnet flere lokale og regionale mesterskap, og i 2000 vant han sølv i veteran-NM. I 2008 vant han bronsemedalje i veteran-NM. Klemsdal har tidligere hatt norgesrekorden i benkpress i klasse ungdom -82,5 kg.


== Resultater og meritter i styrkeløft ==


== Referanser ==
Ole Jakob Bae

Ole Jakob Bae (født 16. januar 1938 på Egge, død 25. februar 2000 i Oslo) var en norsk advokat.Bae vokste opp i Steinkjer. Han tok juridisk embetseksamen i 1963 ved Universitetet i Oslo. Han arbeidet deretter ved Det juridiske fakultet og som dommerfullmektig i Kviteseid. Han ble advokatfullmektig i Oslo i 1966. I 1973 startet han egen praksis, samtidig som han ble høyesterettsadvokat. I 1977 ble han fast forsvarer i Høyesterett, og førte frem til sin død over 1500 saker for landets høyeste domstol. Han mottok i 2001 Espelands Honnørpris fra Den Norske Advokatforening, posthumt.
Det var en linje i hans arbeid: Han engasjerte seg i saker der overgrep var blitt gjort, og systematisk sto han på de svakes og tapernes side. Det var nok noe klippefast ved ham. Han var alltid til å stole på. I det almenpolitiske sto han med bena fast plantet i et prinsipielt samfunnssyn, der det sentrale var at de svakes posisjon måtte styrkes. Det var på en måte hans livsoppgave, i hans arbeid og i hans politiske liv.

Bae spilte i perioden 1975-2000 en viktig rolle i en rekke store saker, som Listesaken, Reitgjerdet-saken, Alta-saken, Ikkevold-saken, Bumerang-sakene, Gleditsch-Wilkes-saken og Liland-saken. Han var blant stifterne av Foreningen for Norsk Kriminalreform (KROM), av Forsvarergruppen av 1977 og Rettspolitisk forening. Han var i en periode styreleder for Senter mot etnisk diskriminering. Han var rådgiver for Sosialistisk Venstrepartis stortingsgruppe i strafferettslige spørsmål, og styreleder i SVs partiavis Ny Tid. Ved kommunevalget i Oslo i 1992, ble han av velgerne flyttet fra 75.-plass til første varaplass. Da AP og SV dannet byråd, rykket han opp til fast plass i bystyret.
Han var strateg og tilrettelegger, en bannerfører uten frykt, i retten og i mediene, gjerne leder for et lag der hans generøsitet og uforstyrrelige ro gjorde det til en eneste glede å delta. Det var ikke slik at han aldri hevet stemmen overfor omverden. Det gjorde han - men bare når det var på sin plass. Derfor nøt han også en enestående respekt hos påtalemyndighet, i domstoler og i pressen, som gjerne henvendte seg til ham - og som han henvendte seg til - i spørsmål av rettspolitisk karakter.

Bae var sønn av fylkesmann Ole Bae og hustru Else Kleven, og far til sjakkspiller Torstein Bae.


== Referanser ==
Jiří Pavlenka

Jiří Pavlenka (født 14. april 1992) er en tsjekkisk fotballspiller som spiller for den tyske klubben Werder Bremen.


== Landslaget ==
Han ble tatt ut i Tsjekkias EM-tropp til EM i fotball 2021, men ble erstattet av Tomáš Koubek.


== Referanser ==


== Eksterne lenker ==
(de) Jiří Pavlenka – Munzinger Sportsarchiv 
(en) Jiří Pavlenka – FIFA 
(en) Jiří Pavlenka – UEFA 
(en) Jiří Pavlenka – Transfermarkt 
(en) Jiří Pavlenka – national-football-teams.com 
(en) Jiří Pavlenka – WorldFootball.net 
(en) Jiří Pavlenka – FootballDatabase.eu 
(en) Jiří Pavlenka – Soccerway 
(en) Jiří Pavlenka – EU-Football.info 
(en) Jiří Pavlenka – FAČR
Drivgarn

Drivgarn er et fiskeredskap, garn som brukes enkeltvis eller knyttes sammen til en garnlenke, ofte over flere kilometer, driften i vannet holdet garnet utstrakt og loddrett. Garnene kunne være på opptil 10 til 12 favner. De var ofte bundet fast i fartøyet med en taukabel, slik at fartøyet lå på drift sammen med garnlenken.I 1897 ble det gitt støtte for å drift med drivgarn til havs. Dette ga bedre sysselsetting året rundt.


== Referanser ==
Shiv Chawrasia

Shiv Chawrasia (født 15. mai 1978) er en indisk golfspiller.
Han representerte India under Sommer-OL 2016 i Rio de Janeiro, der han ble nummer 50 i herrenes turnering.


== Referanser ==


== Eksterne lenker ==
(en) Shiv Chawrasia – Olympedia 
(en) Shiv Chawrasia – Sports-Reference (OL-resultater – arkivert) 
(en) Shiv Chawrasia – Europatouren 
(en) Shiv Chawrasia – Japantouren 
(en) Shiv Chawrasia – Verdensrankingen
Li Haotong

Li Haotong (født 3. august 1995) er en kinesisk golfspiller.
Han representerte Kina under Sommer-OL 2016 i Rio de Janeiro, der han ble nummer 50 i herrenes turnering.


== Referanser ==


== Eksterne lenker ==
(en) Li Haotong – Olympedia 
(en) Li Haotong – Sports-Reference (OL-resultater – arkivert) 
(en) Li Haotong – PGA-touren 
(en) Li Haotong – Europatouren 
(en) Li Haotong – Japantouren 
(en) Li Haotong – Verdensrankingen
Miguel Tabuena

Miguel Tabuena (født 13. oktober 1994) er en filippinsk golfspiller.
Han representerte Filippinene under Sommer-OL 2016 i Rio de Janeiro, der han ble nummer 53 i herrenes turnering.


== Referanser ==


== Eksterne lenker ==
(en) Miguel Tabuena – Olympedia 
(en) Miguel Tabuena – Sports-Reference (OL-resultater – arkivert) 
(en) Miguel Tabuena – Japantouren 
(en) Miguel Tabuena – Verdensrankingen
Julien Quesne

Julien Quesne (født 16. august 1980) er en fransk golfspiller.
Han representerte Frankrike under Sommer-OL 2016 i Rio de Janeiro, der han ble nummer 55 i herrenes turnering.


== Referanser ==


== Eksterne lenker ==
(en) Julien Quesne – Olympedia 
(en) Julien Quesne – Sports-Reference (OL-resultater – arkivert) 
(fr) Julien Quesne – Frankrikes olympiske komité 
(en) Julien Quesne – Europatouren 
(en) Julien Quesne – Verdensrankingen